Ερρίκος ντε Μπόουιν, 1ος κόμης του Χέρεφορντ

μικρογραφία|Το motte και η γέφυρα από τούβλα τού ύστερου μεσαίωνα τού κάστρου Πλέσεϋ στο Έσσεξ, κύρια κατοικία τού Ερρίκου ντε Μπόουιν.
μικρογραφία|150εσ|Ο θτρεός των Μπόουιν, σχεδιασμένος από τον Μάθιου Πάρις (απεβ. το 1259)

Ο Ερρίκος ντε Μπόουιν, 1ος κόμης τού Χέρεφορντ, αγγλ.: Henry de Bohun, 1st Earl of Hereford (1176 – 1 Ιουνίου 1220) τού κάστρου Πλέσυ στο Έσσεξ, ήταν Αγγλο-Νορμανδός ευγενής, που έγινε κληρονομικός κόνσταβλος τής Αγγλίας από το 1199.

 Καταγωγή 
Ο Ερρίκος ήταν γιος και κληρονόμος τού Χάμφρεϊ Γ΄ ντε Μπόουν και τής Μαργαρίτας του Χάντινγκτον, κόρης του Ερρίκου της Σκωτίας .  Ο πατέρας του ήταν λόρδος του κάστρου Τρόουμπριτζ στο Γουίλτσιρ και του κάστρου Κάλντικοτ στη νοτιοανατολική Ουαλία και ήταν ο 5ος φεουδαρχικός βαρόνος του Τρόουμπριτζ .  Ο πατέρας του υπηρέτησε τον βασιλιά Ερρίκο Β΄ ως Λόρδος Υψηλός Αστυνόμος της Αγγλίας . Ο Ερρίκος είχε μια ετεροθαλή αδελφή, την Κωνσταντία, Δούκισσα της Βρετάνης .

 Η κομητεία 
Η εκ πατρός γιαγιά του ήταν η Μαργαρίτα τού Χέρεφορντ, κόρη τού Μάιλς ΦιτςΓουόλτερ τού Γκλόστερ 1ου κόμη τού Χέρεφορντ, λόρδου τού Μπρέκνοκ (απεβ. το 1143), σερίφη τού Γκλόστερ και κονστάβλου τής Αγγλίας. Μετά την εξάλειψη τής ανδρικής γραμμής των Μάιλς τού Γκλόστερ, το 1200 ο βασιλιάς Ιωάννης διόρισε τον Ερρίκο ντε Μπόουιν κόμη τού Χέρεφορντ και κονστάβλο τής Αγγλίας.  Τα εδάφη του βρίσκονταν κυρίως στα Ουαλικά Σύνορα, και από τότε οι Μπόουιν κατέλαβαν εξέχουσα θέση μεταξύ των βαρόνων των Συνόρων. 

Το 1212 ο Ερρίκος βρισκόταν σε νομική διαμάχη με τον Γουλιέλμο Λονζεσπέ 3ο κόμη τού Σόλσμπερυ (αδελφό του Ιωάννη τής Αγγλίας), για το Τρόουμπριτζ.  Καθώς η διαμάχη συνεχιζόταν, ο Ερρίκος προσπάθησε να επικαλεστεί ασθένεια, ως δικαιολογία για την απουσία του από την ακρόαση τον Ιούνιο τού 1213.  Σε απάντηση, υο Τρόουμπριτζ παραδόθηκε στο Στέμμα.  Ο Ερρίκος ήταν ένας από τούς 25 βαρόνους που εξελέγησαν από τούς ευγενείς, για να επιβάλουν τούς όρους τής Μάγκνα Κάρτα το 1215, και στη συνέχεια αφορίστηκε από τον πάπα.

Τον Σεπτέμβριο τού 1215 ο Ερρίκος πήγε με τον Σάερ ντε Κουίνσυ κόμη τού Γουίντσεστερ, και τον Ροβέρτο ΦιτςΓουόλτερ στη Γαλλία.  Σε μία συνάντηση με τον πρίγκιπα Λουδοβίκο, ο Ερρίκος, ο Σάερ και ο Ροβέρτος ορκίστηκαν πίστη στον Λουδοβίκο, και τού πρόσφεραν το στέμμα, με την προϋπόθεση ότι θα κατακτούσε την Αγγλία.  Στον εμφύλιο πόλεμο που ακολούθησε τη Μάγκνα Κάρτα, ήταν υποστηρικτής τού βασιλιά Λουδοβίκου Η΄ τής Γαλλίας, και αιχμαλωτίστηκε στη Μάχη τού Λίνκολν το 1217. 

 Οικογένεια 
Ο Ερρίκος νυμφεύτηκε τη Μωντ ντε Μαντεβίλ,  κόρη και κληρονόμο τού Γοδεφρείδου ΦιτςΠίτερ 1ου κόμη τού Έσσεξ, από το Κάστρο Πλέσυ στο Έσσεξ, με την οποία απέκτησε απογόνους όπως:
 Χάμφρεϋ Δ΄ ντε Μπόουιν, 2ος κόμης τού Χέρεφορντ, 1ος κόμης τού Έσσεξ (1204–1275),  μεγαλύτερος γιος και κληρονόμος, διορίστηκε κόμης τού Έσσεξ το 1239. Νυμφεύτηκε τη Μωντ ντε Λουζινιάν, με την οποία απέκτησε τουλάχιστον τρία παιδιά.
 Ερρίκος, απεβ. νέος.
 Ραλφ.

Πρόγονοι

Παραπομπές

Κατηγορία:Αγγλονορμανδοί
Κατηγορία:Οικογένεια ντε Μπόουιν